ཁྱིམ་བདག་འགན་འཁུར་ཅན་ཞིག་ཡིན་ན།བུ་ཕྲུག་གི་དགེ་རྒན་ཐོག་མ་བྱེད་དགོས་ལ།ཚེ་གང་གི་དགེ་རྒན་ཡང་ཡིན་དགོས།བུ་ཕྲུག་གི་སློབ་གསོར་སེམས་ཁུར་མི་བྱེད་པའི་ཕ་མ་མེད་དེ།ཁག་ཅིག་གིས་བུ་ཕྲུག་སྔ་མོ་ནས་བྱིས་གཉོར་ཁང་ལ་བསྐྱལ་ནས་རིམ་གྱིས་སློབ་གྲྭ་མིང་གྲགས་ཅན་དུ་བསྐྱལ་ཐབས་བྱེད།ཡང་ཁྱིམ་དུ་དགེ་རྒན་ཕུལ་བྱུང་ཅན་གདན་དྲངས་ནས་བྱིས་པའི་ལས་ཀ་རང་ཉིད་ཀྱིས་འགན་དུ་ལེན།འོན་ཀྱང་དོན་དག་ལ་ལ་བསམ་ཐོག་ཏུ་མི་འགྲོ་སྟེ།སློབ་གྲྭ་རྩེ་གྲ་དང་དགེ་རྒན་ཕུལ་བྱུང་ཡིན་རུང་ཕ་མ་ལས་གལ་ཆེ་བ་མེད།ཁྱོད་ཚོ་ནི་བྱིས་པའི་ཆེས་ཐོག་མའི་དགེ་རྒན་དང་ཁྱོད་ཚོའི་ཚིག་རེ་རེས་བྱིས་པར་བག་ཆགས་ཟབ་མོ་འཇོག་གིན་ཡོད།